PEACE ผนึก Q-CHANG ยกระดับมาตรฐานบริการลูกบ้าน
“PEACE” ผนึกกำลัง “Q-CHANG” ร่วมจับมือ ยกระดับมาตรฐานการให้บริการลูกบ้าน “PEACE Family X Q-CHANG” สะดวก รวดเร็ว คุ้มค่า ครอบคลุมทุกปัญหาเรื่องบ้าน
“PEACE” ผนึกกำลัง “Q-CHANG” ร่วมจับมือ ยกระดับมาตรฐานการให้บริการลูกบ้าน “PEACE Family X Q-CHANG” สะดวก รวดเร็ว คุ้มค่า ครอบคลุมทุกปัญหาเรื่องบ้าน
18 เม.ย. 2566

นายสุทธิชัย พูนลาภทวี กรรมการผู้จัดการบริษัท พีซแอนด์ลีฟวิ่ง จำกัด (มหาชน) หรือ PEACE ผู้พัฒนาอสังหาริมทรัพย์ประเภทที่อยู่อาศัยแนวราบที่มีประสบการณ์มากว่า 30 ปี เปิดเผยว่าบริษัทมีความมุ่งมั่นจะเติมเต็มคุณภาพชีวิตที่ดี และสร้างประสบการณ์การอยู่อาศัยที่สมบูรณ์แบบให้กับลูกบ้านอยู่เสมอ
รวมถึงการบริการหลังการขาย โดยล่าสุดเพื่อยกระดับการบริการของลูกบ้านให้มีคุณภาพมากยิ่งขึ้น “PEACE” ได้ร่วมมือกับ Q-CHANG (คิวช่าง) แบรนด์ที่ได้รับความเชื่อถือสูงสุดในกลุ่มแพลตฟอร์มศูนย์รวมช่าง การันตีด้วยรางวัลล่าสุด 2023 Thailand’s Most Admired Brand จากนิตยสาร BrandAge ส่งมอบสิทธิพิเศษที่คุ้มค่าในด้านบริการหลังการขายแบบครบวงจร พร้อมส่วนลดพิเศษสูงสุดถึง 75% ให้กับลูกบ้าน PEACE Family ที่ใช้บริการการดูแลบ้านผ่านแพลตฟอร์มของ Q-CHANG เท่านั้น
“การร่วมมือกับ Q-CHANG ในครั้งนี้ เป็นไปตามกลยุทธ์สำคัญในการยกระดับการอยู่อาศัยของลูกบ้านให้มีความสะดวกสบายได้อย่างครบวงจร โดยลูกบ้านสามารถเข้าถึงบริการงานดูแลบ้านได้อย่างสะดวก รวดเร็ว มีช่างมืออาชีพคอยให้บริการแก้ปัญหา พร้อมทั้งดูแลรักษาบ้านได้อย่างตรงจุด โดยลูกค้าของเราจะได้รับค่าบริการในราคาพิเศษ” นายสุทธิชัย กล่าว
ด้านนายศรัณย์วิศว์ ภักดีนอก ผู้บริหารของคิวช่าง (Head of Q-CHANG Business) แพลตฟอร์มศูนย์รวมช่างคุณภาพและบริการดูแลบ้านครบวงจร เปิดเผยว่า Q-CHANG เรามีความมุ่งมั่นที่จะทำให้ประสบการณ์ก่อนและหลังการเข้าอยู่อาศัยของลูกค้าโครงการอสังหาริมทรัพย์ให้เป็นเรื่องง่าย การร่วมมือกับ PEACE จะทำให้ลูกค้าเจ้าของบ้านมีชีวิตและประสบการณ์งานช่างที่ง่ายขึ้น Q-CHANG เรามีบริการที่ครอบคลุม ทั้งงานล้าง ซ่อม ติดตั้ง ต่อเติม และบริการภายในบ้าน
อาทิ บริการล้างแอร์ บริการติดตั้งหลังคาโรงรถ บริการติดตั้งฟิล์มกรองแสงประตูและกระจก บริการต่อเติมครัวและส่วนซักล้าง บริการปูกระเบื้องคอนกรีตภายนอก บริการติดตั้งพื้นไวนิล SPC บริการทำความสะอาดก่อนเข้าอยู่อาศัย รวมไปถึงล่าสุดเราได้มีบริการติดตั้งแท่นชาร์จรถไฟฟ้า (EV charger) ให้กับลูกค้า โดยทุก ๆ บริการลูกค้าสามารถจองบริการไว้ล่วงหน้าได้ 180 วัน ทั้งนี้ ลูกค้าเชื่อมั่นได้ว่าช่างจะไม่ทิ้งงาน เพราะเรามีรับประกันงานบริการทุกงาน
“PEACE Family X Q-CHANG เกิดจากการร่วมมือของทั้งสองบริษัทที่ต้องการสร้างประสบการณ์เรื่องบ้านให้กับเจ้าของบ้านอย่างครอบคลุม ซึ่ง Q-CHANG รู้สึกยินดีอย่างมากที่ได้ร่วมมือกับพีซแอนด์ลีฟวิ่ง ที่มีประสบการณ์พัฒนาโครงการแนวราบมากว่า 30 ปี และ Q-CHANG มั่นใจว่าบริการของเราจะสามารถตอบโจทย์ทุกความต้องการของลูกบ้านได้แบบครบวงจร เราพร้อมให้บริการด้วยทีมช่างและแม่บ้านที่มีประสบการณ์ เพื่อตอบโจทย์ทุกความต้องการของปัญหาเรื่องบ้าน เราพร้อมเป็นแบ็คอัพให้กับลูกค้าทุกคน” นายศรัณย์วิศว์ กล่าว
โดยผู้ที่สนใจบริการของ Q-CHANG สามารถสอบถามรายละเอียดเพิ่มเติม หรือนัดหมายบริการได้ทาง www.q-chang.com  Line : @q-chang คลิก https://bit.ly/2CRD2s7 หรือ โทร. 02-821-6545 และลูกบ้าน PEACE Family สามารถติดตามข่าวสาร สิทธิพิเศษต่าง ๆ จาก Q-CHANG ได้ที่เว็บไซต์ www.peaceandliving.co.th หรือเฟซบุ๊กแฟนเพจ peaceandliving